चरखी दादरी (निस) : प्री मानसून की हुई बारिश ने एक बार फिर से प्रशासन के पानी निकासी के दावे हवाई साबित हो रहे हैं। बारिश के चलते लोगों को गर्मी से राहत तो जरूर मिली, लेकिन साथ ही ये बारिश उनके लिए मुसीबत भी लेकर आई। बारिश के चलते जहां प्रशासनिक कार्यालय भी पानी से लबालब हैं वहीं पूरे शहर में जलभराव से हालात बुरे बन गए हैं। पानी के बीच से ही अभिभावकों ने अपने बच्चों को स्कूलों तक पहुंचाया।
फरीदाबाद (हप्र): औद्योगिक नगरी फरीदाबाद में आज हुई मूसलाधार बारिश ने सारे शहर को जलमग्न कर दिया। लगातार सुबह के समय हुई तीन घंटे की बरसात ने निगम के दावों की पोल-खोल कर रख दी। शहर की सभी छोटी-बड़ी सडक़ तालाब में तब्दील हो गई। चारों ओर शहर में बाढ़ जैसी स्थिति उत्पन्न हो गई। तेज हवा के साथ हुई बरसात, ओलावृष्टि व तूफान के चलते आज सैकड़ों की तादाद में छोटे-बड़े पेड़ टूटकर सडक़ों पर गिर गए। वहीं तेज हवाओं के चलते अलग-अलग जगहों पर कई लाखों का नुकसान हो गया। लोगों के घरों में गंदा पानी भर गया। जलभराव के चलते आम शहर वासी घरों में कैद हो गए। लोग अपने कार्यालय तक नहीं पहुंच पाए, तो छात्र बरसात के चलते दसवीं की परीक्षा में लेट पहुंचे और हजारों बच्चे स्कूल जाने से वंचित रहे गए। कई इलाकों में स्कूलों की बसें, वैन आदि तक नहीं पहुंच पाई तो अभिभावक अपने बच्चों को कंधे पर बैठाकर बस से वापिस सुरक्षित जगह पर लेकर आते देखें गए। जलभराव की स्थिति का जायजा लेने के लिये निगमायुक्त यशपाल यादव ने एनआईटी क्षेत्र का दौरा किया। निगमायुक्त ने बताया कि मानसून में पानी की निकासी के लिए निगम ने पूरे प्रबन्ध किए हुये है और अधिकारियों को निर्देश दिये गये हैं।
पलवल (हप्र) : सोमवार को हुई तेज बारिश व आंधी ने जिले में मौसम को तो खुशनुमा बना दिया लेकिन शहर में पहली ही बारिश में चारों ओर जलभराव हो गया। वर्षा से लोगों को भीषण गर्मी से जरूर राहत मिली लेकिन आंधी से कई जगह पेड गिर गए और बिजली आपूर्ति बाधित रही। बारिश से हुए जलभराव ने नगर परिषद प्रशासन के जल निकासी के दावों की कलई खोलकर रख दी। सिक्स लेन नेशनल हाईवे पर भी पानी भर गया जिससे राहगीरों को भारी परेशानियों का सामना करना पडा। कृषि विशेषज्ञ डा. महावीर मलिक के अनुसार वर्षा फसलों के लिए वरदान साबित होगी।

चरखी दादरी : प्री मानसून की हुई बारिश ने एक बार फिर से प्रशासन के पानी निकासी के दावे हवाई साबित हो रहे हैं। बारिश के चलते लोगों को गर्मी से राहत तो जरूर मिली, लेकिन साथ ही ये बारिश उनके लिए मुसीबत भी लेकर आई। बारिश के चलते जहां प्रशासनिक कार्यालय भी पानी से लबालब हैं वहीं पूरे शहर में जलभराव से हालात बुरे बन गए हैं। पानी के बीच से ही अभिभावकों ने अपने बच्चों को स्कूलों तक पहुंचाया। फरीदाबाद : औद्योगिक नगरी फरीदाबाद में आज हुई मूसलाधार बारिश ने सारे शहर को जलमग्न कर दिया। लगातार सुबह के समय हुई तीन घंटे की बरसात ने निगम के दावों की पोल-खोल कर रख दी। शहर की सभी छोटी-बड़ी सडक़ तालाब में तब्दील हो गई। चारों ओर शहर में बाढ़ जैसी स्थिति उत्पन्न हो गई। तेज हवा के साथ हुई बरसात, ओलावृष्टि व तूफान के चलते आज सैकड़ों की तादाद में छोटे-बड़े पेड़ टूटकर सडक़ों पर गिर गए। वहीं तेज हवाओं के चलते अलग-अलग जगहों पर कई लाखों का नुकसान हो गया। लोगों के घरों में गंदा पानी भर गया। जलभराव के चलते आम शहर वासी घरों में कैद हो गए। लोग अपने कार्यालय तक नहीं पहुंच पाए, तो छात्र बरसात के चलते दसवीं की परीक्षा में लेट पहुंचे और हजारों बच्चे स्कूल जाने से वंचित रहे गए। कई इलाकों में स्कूलों की बसें, वैन आदि तक नहीं पहुंच पाई तो अभिभावक अपने बच्चों को कंधे पर बैठाकर बस से वापिस सुरक्षित जगह पर लेकर आते देखें गए। जलभराव की स्थिति का जायजा लेने के लिये निगमायुक्त यशपाल यादव ने एनआईटी क्षेत्र का दौरा किया। निगमायुक्त ने बताया कि मानसून में पानी की निकासी के लिए निगम ने पूरे प्रबन्ध किए हुये है और अधिकारियों को निर्देश दिये गये हैं। पलवल : सोमवार को हुई तेज बारिश व आंधी ने जिले में मौसम को तो खुशनुमा बना दिया लेकिन शहर में पहली ही बारिश में चारों ओर जलभराव हो गया। वर्षा से लोगों को भीषण गर्मी से जरूर राहत मिली लेकिन आंधी से कई जगह पेड गिर गए और बिजली आपूर्ति बाधित रही। बारिश से हुए जलभराव ने नगर परिषद प्रशासन के जल निकासी के दावों की कलई खोलकर रख दी। सिक्स लेन नेशनल हाईवे पर भी पानी भर गया जिससे राहगीरों को भारी परेशानियों का सामना करना पडा। कृषि विशेषज्ञ डा. महावीर मलिक के अनुसार वर्षा फसलों के लिए वरदान साबित होगी।